b'\n_START_ARTICLE_\nTajo\n_START_SECTION_\nPore\xc4\x8dje\n_START_PARAGRAPH_\nPore\xc4\x8dje reke Tajo pokriva povr\xc5\xa1ino 80.600\xc2\xa0km\xc2\xb2, razdeljeno na 69,2% (55.750\xc2\xa0km\xc2\xb2) na \xc5\xa1panskih tleh in 30,8%  (24.850\xc2\xa0km\xc2\xb2) na portugalskem ozemlju._NEWLINE_To je tretje najve\xc4\x8dje pore\xc4\x8dje Iberskega polotoka po reki Douro s 97.290\xc2\xa0km\xc2\xb2 in Ebro s 83.093\xc2\xa0km\xc2\xb2._NEWLINE_Nahaja se v sredi\xc5\xa1\xc4\x8du masiva Macizo Hesp\xc3\xa9rico in te\xc4\x8de ve\xc4\x8d kot 910\xc2\xa0km skozi ju\xc5\xbeno planoto (Submeseta Sur). Ta je omejena na severu s centralnim sistemom ( Sistema Central) ter preko reke Guadarrame in vzhodnega podalj\xc5\xa1ka, Somosierra-Gredos in Serra da Estrela; na jugu so gore Toledo in Sierra de Mont\xc3\xa1nchez; na vzhodu Iberskega sistema je Sierra de Albarrac\xc3\xadn in glavne formacije Serrania de Cuenca; na zahodu na Atlantski ocean._NEWLINE_Njeni glavni pritoki (Jarama, Guadarrama, Alberche Tietar in Z\xc3\xaazere) prihajajo iz severnega dela, ki se posledi\xc4\x8dno odvajajo v Tajo z desne. Prvi \xc5\xa1tirje izvirajo v gorah Gredos in Guadarrame, ki pogosto presegajo 2000 m. Na drugih obmo\xc4\x8djih se ta vi\xc5\xa1ina le ob\xc4\x8dasno dotakne na Serra da Estrela, ki se prav tako nahaja severno od toka reke Tajo, z najve\xc4\x8djo nadmorsko vi\xc5\xa1ino 1993 m. Tu te\xc4\x8de reka Z\xc3\xaazere. Na zahodnem delu le nekaj vrhov presega 1800 m. Najpomembnej\xc5\xa1i pritok iz gora je reka Gallo. Iz gora Toledo prihajata reki Algodor in Almonte, kot leva pritoka. Najpomembnej\xc5\xa1e vi\xc5\xa1ine tega sistema si v Las Villuercas, okoli 1600 m._NEWLINE_Z demografskega vidika, je kotlina reke Tajo najbolj naseljena tako v \xc5\xa0paniji kot na celotnem Iberskem polotoku. Na \xc5\xa1panskem ozemlju zdru\xc5\xbeuje populacijo 7 milijonov prebivalcev, ki so v 82% skoncentrirani v Skupnosti Madrid. Na Portugalskem so zabele\xc5\xbeili ve\xc4\x8d kot 3,5 milijona prebivalcev, z metropolitanskim obmo\xc4\x8djem Lizbone kot najpomembnej\xc5\xa1im delom._NEWLINE_Na reki je dvajset zajezitev, ki se ve\xc5\xbeejo tudi na njene pritoke in so se za\xc4\x8deli graditi ve\xc4\x8dinoma v 50-tih letih prej\xc5\xa1njega stoletja. Skupna zmogljivost skladi\xc5\xa1\xc4\x8dene vode je okoli 14.500 milijonov kubi\xc4\x8dnih metrov, od tega 12.000 v \xc5\xa0paniji (83%) in na Portugalskem preostalih  2500 (17%)._NEWLINE_Najpomembnej\xc5\xa1i sistemi za shranjevanje se nahajajo v zgornjem delu v pokrajini Guadalajara (2.441.400.000 kubi\xc4\x8dnih metrov); v srednjem toku v C\xc3\xa1ceres (5.157.300.000 kubi\xc4\x8dnih metrov) in v spodnjem toku, v bli\xc5\xbeini reke Z\xc3\xaazere, njen glavni pritok v Portugalski (1.863.400.000 kubi\xc4\x8dnih metrov)._NEWLINE_Zgrajen je tudi kanal in akvadukt med reko Tajo in Seguro odprt leta 1979 za dobavo vode v jugovzhodno \xc5\xa0panijo, integrirano v kotlini Segura, kjer \xc5\xbeivi okoli 3 milijone prebivalcev._NEWLINE_Na zadnjem kraj\xc5\xa1em delu na Portugalskem je reka Tajo tudi plovna.\n_START_SECTION_\nGeologija\n_START_PARAGRAPH_\nV svojem zgornjem toku za izvirom reka te\xc4\x8de po strmem terenu, po materialu iz ordovicija in kvartarja, prevladujejo apnenci, dolomiti, laporji in pe\xc5\xa1\xc4\x8denjaki. Reka ustvarja brzice in soteske._NEWLINE_Ni\xc5\xbeji del obmo\xc4\x8dja reke Tajo le\xc5\xbei na prelomnici. Drsenje po njej povzro\xc4\x8da \xc5\xa1tevilne potrese, med njimi so bili najve\xc4\x8dji v letih 1309, 1531 in 1755._NEWLINE_V bli\xc5\xbeini izliva, \xc5\xa1irina po\xc4\x8dasi nara\xc5\xa1\xc4\x8da in gradi razli\xc4\x8dne sedimentne otoke.\n_START_SECTION_\nOkolje\n_START_PARAGRAPH_\nV zgornjem toku reka te\xc4\x8de skozi kraje velike biotske raznovrstnosti, ki so za\xc5\xa1\xc4\x8diteni z vklju\xc4\x8ditvijo v Naravni park Alto Tajo ( Parque Natural del Alto Tajo), ustanovljen leta 2000. Ta prostor vklju\xc4\x8duje zna\xc4\x8dilno bioklimatsko in oro-sredozemsko floro: razne vrste bora (primer Pinus pinaster), razli\xc4\x8dne vrste hrasta in brina (Juniperus thurifera) kot glavne ekosisteme._NEWLINE_V srednjem spodnjem toku se nahaja Nacionalni park Monfrag\xc3\xbce ( Parque Nacional de Monfrag\xc3\xbce). To ohranitveno obmo\xc4\x8dje zavzema povr\xc5\xa1ino 17.852 hektarjev in vklju\xc4\x8duje tri glavne ekosisteme: sredozemski gozd, skalnato obmo\xc4\x8dje in mokri\xc5\xa1\xc4\x8da, ki se nahajajo okoli vodotoka._NEWLINE_Tajo se izliva v Atlantski ocean, kjer tvori velik estuarij, najpomembnej\xc5\xa1i na Iberskem polotoku, tako zaradi svoje velikosti kot v socio-demografskem smislu. V severnem delu, je ta prostor pravno za\xc5\xa1\xc4\x8diten kot naravni rezervat Izliv Tajo ( Reserva Natural del Estuario del Tajo). Nastal je leta 1916 in ima povr\xc5\xa1ino 14.560 hektarov._NEWLINE_Tukaj so mokri\xc5\xa1\xc4\x8da, blato, sol, slana mo\xc4\x8dvirja, oto\xc4\x8dki in kmetijska zemlji\xc5\xa1\xc4\x8da. Vsako zimo sprejme okoli 80 000 ptic. Mesto Alcochete na levem bregu izliva, je center tega zavarovanega obmo\xc4\x8dja._NEWLINE_Na eni od najo\xc5\xbejih to\xc4\x8dk izliva je bil zgrajen vise\xc4\x8di most 25. april, ki ima velik arhitekturni pomen. Odprt je bil 6. avgusta 1966 in je dolg skoraj 2\xc2\xa0km._NEWLINE_V Lizboni reko Tajo pre\xc4\x8dka tudi Most Vasco da Gama, ki velja za najdalj\xc5\xa1ega v Evropi. Dolg je 17,2\xc2\xa0km, od tega je most reke dolg 10\xc2\xa0km. Zgrajen je bila leta 1998 in povezuje mesti Montijo, na levem bregu in Sacaven na desni strani, ki sodita v metropolitansko obmo\xc4\x8dje Lizbone.\n_START_SECTION_\n\xc5\xbdivalstvo in rastlinstvo\n_START_PARAGRAPH_\nO reki \xc5\xbeivijo med drugimi \xc5\xa1tiri \xc5\xbeivali ogro\xc5\xbeene vrste: iberski ris, cesarski orel (Aquila adalberti), \xc4\x8drna \xc5\xa1torklja in rjavi jastreb._NEWLINE_Kotlina reke Tajo ima \xc5\xa1iroko paleto klimatskih okolij, zaradi svoje lokacije v povodjih evro-sibirskih in sredozemskih bioklimatskih regij. Prisotnost ve\xc4\x8d geomorfolo\xc5\xa1kih enot vzdol\xc5\xbe vodotoka prispeva tudi k raznolikosti ekosistemov in razli\xc4\x8dnih vi\xc5\xa1inskih obmo\xc4\x8dij. Med rastlinami najdemo tako ve\xc4\x8d vrst bora, hrasta s podrastjo jagodi\xc4\x8devja, brine, vrbe in tamari\xc5\xa1a, trdolesko, razna zeli\xc5\xa1\xc4\x8da (Materina du\xc5\xa1ica, sivka, \xc5\xa1ipek,...) in trave, leske, topole, Jesen (drevo), Brest (drevo), kaktuse. Obre\xc5\xbena vegetacija bolje je ohranjena v zgornjem in srednjem delu, kjer so tudi endemi\xc4\x8dne breza, navadna jagodi\xc4\x8dnica in vi\xc5\xa1nja._NEWLINE_Sredozemski pa\xc5\xa1niki z gostim gozdom v Nacionalnem parku Monfrag\xc3\xbce (C\xc3\xa1ceres) so med najpomembnej\xc5\xa1imi na Iberskem polotoku. V son\xc4\x8dnih obmo\xc4\x8djih so prete\xc5\xbeno hrasti in divje oljke, v sen\xc4\x8dnem hrast plutovec in drugi hrasti, navadna jagodi\xc4\x8dnica, vresje in druge.\n_START_SECTION_\nZgodovina\n_START_PARAGRAPH_\nReka Tajo je imela tudi velik zgodovinski pomen. Toledo in Lizbona sta dve in zgodovinsko najbolj pomembni mesti na Iberskem polotoku. Prvo je bil zgrajeno na hribu, na nadmorski vi\xc5\xa1ini okoli 100 m, na okljuku znanem kot Torno del Tajo, zavarovano pred morebitnimi napadi._NEWLINE_Odnos med reko in Lizbono je tako obrambni kot socialno-ekonomski. Nahaja se na desnem bregu izliva, ob vzno\xc5\xbeju velikega naravnega pristani\xc5\xa1\xc4\x8da, zato je reka prispevala h komercialnemu, kulturnemu in urbanemu razcvetu. Od poznega srednjega veka je sredi\xc5\xa1\xc4\x8de intenzivne komercialne dejavnosti med severno Evropo in Sredozemljem. Od renesanse, je glavno sredi\xc5\xa1\xc4\x8de portugalskega imperija, ki je segal \xc4\x8dez Ameriko, Afriko in Azijo. Reka je imela tudi strate\xc5\xa1ko vrednost za \xc5\xa1panski in portugalski imperij, saj je varovala pristop do Lizbone. Na primer, leta 1587 se je Sir Francis Drake na kratko pribli\xc5\xbeal reki po svojem uspe\xc5\xa1nem napadu v Cadizu._NEWLINE_Lokacija Tajo v osrednjem delu Iberskega polotoka je poudarila reko kot prednostno v komunikacijskem omre\xc5\xbeju \xc5\xa0panije in Portugalske. Dokaz za to je velika infrastruktura zgrajena ob njej \xc5\xbee od \xc4\x8dasa rimske vladavine. Za zgodovino in arhitekturo sta pomembna dva mostova Alcantara rimskega izvora, v mestu Toledo in Caceres mestu z istim imenom._NEWLINE_Med Reconquisto je reka odigrala pomembno vlogo, saj je bila geografska meja kr\xc5\xa1\xc4\x8danskih kraljestev in Al Andaluz. Osvojitev Toleda leta 1085 je omogo\xc4\x8dila Kastilijskim vladarjem napredovati im \xc5\xa1iriti svoj vpliv._NEWLINE_V petnajstem stoletju je reka za\xc4\x8dela igrati rekreacijsko funkcijo za \xc5\xa1panske monarhe. Zgrajeno je bilo kraljevsko prebivali\xc5\xa1\xc4\x8de v Aranjuezu, Na zahtevo katoli\xc5\xa1kih kraljev je postala Tajo priljubljena destinacija za kralje in dvorjane._NEWLINE_Filip II. je zgradil na mestu prvotne novo pala\xc4\x8do in v osemnajstem stoletju slavne vrtove Aranjuez, okoli katerih so razli\xc4\x8dni umetni kanali. Reka je bila mesto za sprehode in rekreacijo ter plovbo s feluccas (ladje); eno danes hranijo v Casa de Marinos v ob\xc4\x8dini madrile\xc3\xb1o. V poznem \xc5\xa1estnajstem stoletju je Filip II. odredil izvedbo razli\xc4\x8dnih projektov za plovbo po reki Tajo, a so bili na\xc4\x8drti opu\xc5\xa1\xc4\x8deni, glede na te\xc5\xbeave pri izvedbi. Ideja je bila aktualna spet v osemnajstem stoletju, v \xc4\x8dasu razsvetljenstva, a ostala neuresni\xc4\x8dena._NEWLINE_Tajo je bila tudi ponavljajo\xc4\x8da se tema v slikarstvu in literaturi. El Greco (1541-1614) je ustvaril razli\xc4\x8dne pokrajine Toleda, renesan\xc4\x8dni pesnik Garcilaso de la Vega (1501 ali 1503-1536) ji je posvetil nekaj svojih pesmi._NEWLINE_Ob soto\xc4\x8dju Alagon in Tajo, le\xc5\xbei mestece Alcantara, ki daje svoje ime rimskemu mostu. Stoji ob vzno\xc5\xbeju jezu istoimenskega mo\xc4\x8dvirja in je veljal za enega izmed in\xc5\xbeenirskih podvigov v \xc4\x8dasu Rimljanov. Sestoji iz \xc5\xa1estih lokov in je dolg 194 m, 8 m \xc5\xa1irok in 61 m visok.'